钦定古今图书集成/理学汇编/经籍典/第137卷 > 《淇澳》
## 钦定古今图书集成/理学汇编/经籍典/第137卷 > 《淇澳》

闵子骞始见于夫子，有菜色，后有刍豢之色。子贡问
曰：“子始有菜色，今有刍豢之色，何也？”闵子曰：“吾出蒹
葭之中，入夫子之门。夫子内切磋以孝，外为之陈王
法，心窃乐之。出见羽盖龙旗，旃裘相随，心又乐之。二
者相攻胸中而不能任，是以有菜色也。今被夫子之
教寖深，又赖二三子切磋而进之，内明于去就之义”，
出见羽盖龙旗，旃裘相随，视之如坛土矣，是以有刍
豢之色。《诗》曰：“如切如磋，如琢如磨。”